A bejegyzett élettársi kapcsolat csak azonos nemű személyek között jöhet létre. Ahhoz hogy a kapcsolatot hivatalossá tegyék szándékukat együtt, és személyesen kell bejelenteni. Igazolni kell személyazonosságukat, állampolgárságukat, a tervezett bejegyzett élettársi kapcsolat törvényes előfeltételeit. A törvény nem ír elő várakozási időt a bejelentés és a bejegyzett élettársi kapcsolat létesítése között. Az eljárás során készített jegyzőkönyv 1 évig érvényes. Az anyakönyvvezető külső helyszíni bejegyzett élettársi kapcsolat létesítésénél csak illetékességi területén, azaz Orosháza Város közigazgatási területén közreműködhet. A bejelentéshez szükséges iratok: érvényes személyazonosító igazolvány vagy útlevél, személyi azonosítót és lakcímet igazoló hatósági igazolvány (lakcímkártya), születési anyakönyvi kivonatok, családi állapot igazolására (elvált családi állapot esetén az utolsó házasság felbontását igazoló záradékolt házassági anyakönyvi kivonat, özvegy családi állapot esetén a volt házastárs halotti anyakönyvi kivonata, vagy a házastárs halálát tartalmazó záradékolt házassági anyakönyvi kivonat. Hajadon vagy nőtlen családi állapotot nem kell igazolni.). Szükséges dokumentumok: érvényes személyazonosító igazolvány vagy útlevél, személyi azonosítót és lakcímet igazoló hatósági igazolvány (lakcímkártya), születési anyakönyvi kivonatok, családi állapot igazolására (elvált családi állapot esetén az utolsó házasság felbontását igazoló záradékolt házassági anyakönyvi kivonat, a volt házastárs halotti anyakönyvi kivonata, vagy a házastárs halálát tartalmazó záradékolt házassági anyakönyvi kivonat; hajadon vagy nőtlen családi állapotot nem kell igazolni). Nyomtatványok, letöltendő dokumentumok:   Eljárási illeték: Az eljárás költség és illetékmentes. Eljárási határidő: mindkét fél jelenléte esetén azonnal Szervezeti egység: Általános Igazgatási Csoport Ügyintéző: Nagy Tünde Ivett